**Pressetekst Vinterferie på Mothsgården**

**Sjove oplevelser for børn og deres forældre i vinterferien på Mothsgården.**

Vinterferien kan være lang, grå og regnfuld, og nogen gange lidt kedelig. Er der sådan en dag i jeres vinterferie, så tag en tur på Mothsgården!

**Lidt større børn**

For de 6-10-årige vil være aktiviteter med fokus på ord: Matthias Moth, der engang boede på Mothgården, har skrevet et digt, men han mangler nogle ord. Hjælp ham med at finde dem!

I skufferne rundt om i udstillingerne er der gemt en række genstande. Du har fået en liste med gamle ord og det er din opgave, at matche de sjove dialekt-ord til genstandene.

**De yngste**

For de yngste er der musejagt: Matthias Mus har besøg af Hanne ”Oste-Hanne” Nielsen. Hanne er den kendte mejerist fra gamle dage, som man kan se mere om i udstillingen. Derfor har Matthias Mus inviteret alle sine ni brødre til fest. Brødrene er ankommet, men er blevet væk på museet. Deltageren får udleveret en liste med navnene og skal krydse af, hver gang de finder en mus.

Kom og få en spændende vinterdag på Mothgården. Når I er færdige i Søllerød, kan I også bruge billetten samme dag til et besøg på Vedbækfundene i Gl. Holte.

Sted: Mothsgården, Søllerødvej 25, 2840 Holte

Tid.: Lørdag d. 8. – søndag d. 16. februar kl. 11-16. Obs! Mandag d.10.2. lukket.

Pris: Kr. 40 pr. person. Børn u. 18 år gratis.